Jennifer Cohen

Jennifer Marisse Cohen (sündinud 8. aprillil 1999http://publik.delfi.ee/news/superstaar/saa-tuttavaks-staariankeet-jennifer-marisse-cohenile-toi-vanema-oe-pulm-pisarad-silma?id=81434677) on Haapsalust pärit Eesti laulja. 

Ta on võitnud mitu lauluvõistlust ning täitis 2017. aastal XII noorte tantsupeol "Mina jään" peategelase Hämariku rolli. 

 Hariduskäik 
2006. aastal alustas Jennifer Marisse Cohen õpinguid Haapsalu Linna Algkoolis, kus ta lõpetas kuuenda klassi. Alates 2012. aastast õppis ta Haapsalu Wiedemanni Gümnaasiumis, kuid kooli sulgemise järel 2013. õppeaasta lõpus suundus õppima Tallinna Kadrioru Saksa Gümnaasiumi. 2013. aastal lõpetas Cohen ka Cyrillus Kreegi nimelise Haapsalu Muusikakooli (55. lend) klaveri erialal. 2015. aastal lõpetas ta Kadrioru Saksa Gümnaasiumis põhikooli ja 2018. aastal Tallinna 32. Keskkoolis gümnaasiumi (teatriklassi).

Alates 2005. aastast kuni Tallinna suundumiseni laulis ta laulustuudios DO-RE-MI ning alates 2013. aastast huvikoolis Meero Muusik juhendaja Mirjam Dede käe all. 2018. aastal lõpetas ta Georg Otsa nimelises Tallinna Muusikakoolis pop-jazz'i osakonna.

 Muusikukarjäär 
Jennifer Marisse Cohen on osalenud lauluvõistlustel ja andnud kontserte. Ta on osalenud näiteks telesaadetes "Laulukarussell", "Solistical" ja "Eesti otsib superstaari". 2017. aastal toimunud XII noorte tantsupeol täitis Cohen peategelase Hämariku rolli, lisaks võttis osa isetekkelisest Vabaduse väljaku tantsupeost, kus selgitas toimuvat inglise keeles.

Kontsertidest olulisimaks võib pidada tema esinemist 2017. aasta muusikapäeva raames, kui Cohen andis koos Luisa Lõhmusega Tondi–Lennujaama liinil sõitvas trammis number 4 kontserdi "Tallinn kutsub!". 
+Jennifer Marisse Coheni saavutusedAegÜritusKategooriaTulemus2010Laulukarussell 2010vanem vanuserühmpoolfinaal2013Laulukarussell 2013vanem vanuserühmfinaal2015Solistica 20157.–9. klassI koht2016XII noorte tantsupeo peaosatäitjate konkurss Hämariku rollHämarik (peaosatäitja)2017Solistica 201710.–12. klassV koht2018Solistica 201810.–12. klassII–III koht2018Eesti otsib superstaari 2018VII koht

 Viited 

 Isiklikku 
Jennifer Marisse Coheni ema on eestlane Riina Cohen ja isa ameeriklane Jeffrey Cohen. Kogu Jenniferi perekond on ühest kõrvast kurt.

Kategooria:Eesti muusikud
Kategooria:Sündinud 1999